NORAKSTS

|  |  |
| --- | --- |
| 23.11.2017. | Nr.13/18 |

**SOCIĀLĀ DZĪVOKĻA STATUSA ATCELŠANA PAŠVALDĪBAS**

**DZĪVOJAMĀM TELPĀM**

(ziņo I.Škutāne)

**Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Pašvaldības sociālās dzīvojamās telpas Stacijas ielā 13-65, Jelgavā (2 istabas, labiekārtota ar koplietošanas telpām, kopējā platība 54.44 m2, dzīvojamā platība 36.80 m2), Stacijas ielā 13-74, Jelgavā (1 istaba, labiekārtota ar koplietošanas telpām, kopējā platība 27.45 m2, dzīvojamā platība 18.60 m2) un Stacijas ielā 13-78, Jelgavā (1 istaba, labiekārtota ar koplietošanas telpām, kopējā platība 26.99 m2, dzīvojamā platība 18.20 m2) ir iekļautas pašvaldības brīvo neizīrēto dzīvojamo telpu reģistrā.

Jelgavas pilsētas attīstības programmas 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5) investīciju plānā (aktualizētā redakcija apstiprināta ar Jelgavas pilsētas domes 26.10.2017. lēmumu Nr.12/1) rīcībpolitikas “Veselības un sociālo pakalpojumu kvalitāte un pieejamība” īstenošanai iekļautas šādas projektu idejas:

1. projekta ideja Nr.2.5.2. “Ēkas Stacijas ielā 13 energoefektivitātes paaugstināšana un pārbūve”, kuras ietvaros plānota būvprojekta izstrāde (2017.gadā) un ēkas Stacijas ielā 13, Jelgavā pārbūve un siltināšana, apkārtējās teritorijas labiekārtošana. Projekta idejas īstenošanas periods 2017.-2020.gads;
2. projekta ideja Nr.2.5.1. “Sabiedrībā balstītu sociālo pakalpojumu infrastruktūras izveide Jelgavā”, kuras ietvaros paralēli citām aktivitātēm Stacijas ielas 13 ēkā plānots izveidot grupu dzīvokļus, servisa dzīvokļus, specializētās darbnīcas personām ar garīga rakstura un funkcionāliem traucējumiem. Projekta idejas plānotais īstenošanas periods 2018.-2020.gads.

Investīciju plānā iekļauto projektu ideju realizācijas gaitā pilnībā mainīsies ēkas Stacijas ielā 13, Jelgavā plānojums un telpu grupu numerācija.

Likuma „Par pašvaldībām” 15.panta pirmās daļas 9.punkts nosaka, ka pašvaldības autonomā funkcija ir sniegt palīdzību iedzīvotājiem dzīvokļa jautājumu risināšanā.

Likuma „Par sociālajiem dzīvokļiem un sociālajām dzīvojamām mājām” 4.panta pirmā daļa nosaka, ka sociālā dzīvokļa un sociālās dzīvojamās mājas statusu nosaka vai atceļ attiecīgās pašvaldības dome, pieņemot par to lēmumu.

Ņemot vērā to, ka ir uzsākta Jelgavas pilsētas attīstības programmas 2014.-2020.gadam investīciju plānā iekļauto projekta ideju Nr.2.5.1. un Nr.2.5.2. īstenošana, pašvaldības sociālās dzīvojamās telpas Nr.65, Nr.74 un Nr.78, Stacijas ielā 13, Jelgavā ir iekļautas pašvaldības brīvo neizīrēto dzīvojamo telpu reģistrā, saskaņā ar likuma ”Par pašvaldībām” 12.pantu, 15.panta pirmās daļas 9.punktu, likuma „Par sociālajiem dzīvokļiem un sociālajām dzīvojamām mājām” 4.panta pirmo daļu,

**JELGAVAS PILSĒTAS DOME NOLEMJ:**

Atcelt sociālās dzīvojamās telpas statusu sekojošām pašvaldības dzīvojamām telpām:

1. Stacijas ielā 13-65, Jelgavā (2 istabas, labiekārtota ar koplietošanas telpām, kopējā platība 54.44 m2, dzīvojamā platība 36.80 m2);
2. Stacijas ielā 13-74, Jelgavā (1 istaba, labiekārtota ar koplietošanas telpām, kopējā platība 27.45 m2, dzīvojamā platība 18.60 m2);
3. Stacijas ielā 13-78, Jelgavā (1 istaba, labiekārtota ar koplietošanas telpām, kopējā platība 26.99 m2, dzīvojamā platība 18.20 m2).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 23.novembrī